alexandrainst/scandi-wiki huggingface dataset:
Axel Welin

Ernst Axel Martin Welin, født 10. november 1862 i Stockholm, død 27. juli 1951 i Lerum i Sverige, var en svensk oppfinner og industrimann.

Fra 1879 til 1884 studerte Welin ved Kungliga Tekniska högskolan i Stockholm. I 1885 og 1886 jobbet han for Helge Palmcrantz i Stockholms Vapenfabrik, og mellom 1886 og 1888 jobbet Welin som en våpenkonstruktør for Thorsten Nordenfelt i London. Den 21. januar 1889 giftet han seg med Agnes Hedenström. Samme år startet han firmaet Welin Davit & Engineering Company.

Kort tid etterpå, i 1889 eller 1890, konstruerte han Welin-mekanismen, som var en viktig videreutvikling av de Banges variant av skruemekanismen, en mekanisme for å lukke kammeret på baklader kanoner. Welin sin mekanisme hadde trinnvise gjenger med økende radius.  Dette gjorde at en større del av omkretsen til skruen kunne ha gjenger, og dermed kunne skruen gjøres kortere samtidig som den tålte høyere trykk. Kortere skrue gjorde også at kanonen kunne lades kjappere. Kort tid etter kjøpte Vickers de britiske rettighetene til patenten. Welin-mekanismen er fremdeles mye brukt i dagens tunge artillerikanoner.

Hovedfokuset for firmaet hans var utvikling og produksjon av daviter. Hans daviter var svært sinnrike og ble valgt da man skulle utruste RMS «Titanic». Etter forliset til «Titanic» økte salget av Welins daviter til et nesten ufattelig nivå. Han pensjonerte seg som en formuende mann i 1932 og flyttet tilbake til Sverige.

Welin Davit & Engineering Company fortsetter i dag som Welin Lambie som er basert i Brierley Hill i Vest-Midlands i Storbritannia.

Referanser

Eksterne lenker 
 
 Welin Lambie offisiell webside

Svenske forretningsfolk
Svenske oppfinnere
Fødsler i 1862
Dødsfall i 1951
Personer fra Stockholm
Moss og Drøbak

Moss og Drøbak var en valgkrets ved stortingsvalgene 1844 - 1921.

Valgordningen 
Fra Riksforsamlingen og det første Stortinget i 1814 utgjorde kjøpsteder egne valgkretser, til forskjell fra amtenes landvalgkretser, ved stortingsvalg. Moss hadde hatt kjøpstadsrettigheter siden 1720 og ble en egen kjøpstadskrets i 1914. Drøbak fikk kjøpstadsrettigheter i 1842, men hadde for få stemmeberettigede til å bli en egen bykrets, og måtte velge sammen med Moss, som var nærmeste kjøpstad.

Ved stortingsvalget i 1844 ble Moss og Drøbak én krets, og denne valgte én representant i periodene 1845–1856 og 1865–1921 og to representanter i perioden 1857–1864. Ved stortingsvalget i 1921 ble kretsen slått sammen med Fredrikshald, Fredrikstad og Sarpsborg til en felles krets for kjøpstedene i Østfold og Akershus fylker. Ved stortingsvalget i 1953 ble ordningen med egne kjøpstedskretser avsluttet, og Moss og Drøbak gikk inn i henholdsvis Østfold og Akershus fylker.

Liste over stortingsrepresentanter for Moss og Drøbak 
Listen dekker alle som representerte kjøpstedene Moss og Drøbak på Stortinget fra 1845 til 1921. Listen omfatter alle faste representanter og alle som møtte fast som vara for regjeringsmedlemmer eller avdøde representanter.

1845–1883

1883–1921

Valgresultater 

Valgene før 1906 foregikk i to omganger. Først valgte et valgting et gitt antall valgmenn. Det påfølgende valgmannstinget valgte stortingsrepresentant og vararepresentant. Siden 1906 har det vært direkte valg til Stortinget, de første fem gangene i enkeltmannskretser.

Fotnoter

Referanser 

Moss og Drøbak
Eigil Andreas Nygaard

Eigil Andreas Nygaard (født 29. mai 1909 i Kristiansand, død 25. juli 1998 i New York) var en norsk diplomat og ambassadør.

Han var sønn av handelsagent Edvin Nygaard (1874–1911) og Emma Hansen (1873–1915). Efter examen artium i 1929 og Oslo handelsgymnasium 1930 ble han cand.jur. i 1935 og fikk jobb som dommerfullmektig i Kristiansand. Fra 1936 var han tilsatt i Utenriksdepartementet, først som sekretær, i 1939 uteksaminert fra Utenriksdepartementets aspirantkurs.

Posteringer 
 1937 attaché ved legasjonen i Brussel, Belgia
 1940 tilsatt i Handelsdepartementet
 1945 byråsjef i UD, Oslo
 1948 ambassaderåd ved Norges ambassade i Washington, USA
 1952 ekspedisjonssjef i  UD, Oslo
 1958 ambassadør ved Norges ambassade i Tokyo, Japan, sideakkreditert som sendemann til Norges ambassade i Seoul i Sør-Korea fra 1959
 1966 ambassadør ved Norges ambassade i Mexico D.F., sideakkreditert til Norges ambassade i Havana på Cuba samt flere andre av nabolandene som  Managua i Nicaragua, Guatemala  i Guatemala, San José på Costa Rica og San Salvador i El Salvador
 1970 generalkonsul i New York City, USA

Referanser 

Norges ambassadører til Costa Rica
Norges ambassadører til Cuba
Norges ambassadører til El Salvador
Norges ambassadører til Guatemala
Norges ambassadører til Japan
Norges ambassadører til Mexico
Norges ambassadører til Nicaragua
Norges ambassadører til Sør-Korea
Personer fra Kristiansand kommune
Ivan Franjić

Ivan Franjić (født 10. september 1987) er en australsk profesjonell fotballspiller som spiller for den australske fotballklubben Brisbane Roar. Han spiller i forsvar/midtbane, og er også en del av . Han har spilt for flere andre klubber i sin karriere, blant annet Oakleigh Cannons og Melbourne Knights fra Australia. 

Han ble tatt ut til Fotball-VM 2014 i Brasil .

Referanser

Eksterne lenker 
 

Australske fotballspillere
Spillere i Fotball-VM 2014
Fotballspillere for Brisbane Roar FC
Fotballspillere for Oakleigh Cannons FC
Fotballspillere for Melbourne Knights
Fotballspillere for St Albans Saints SC
Fødsler i 1987
Mathew Leckie

Mathew Allan Leckie (født 4. februar 1991) er en australsk fotballspiller som spiller for Melbourne City FC.

Han har spilt for flere andre klubber i sin karriere, blant annet FSV Frankfurt og Borussia Mönchengladbach fra Tyskland.

Landslaget 
Den 14. noveber 2012 fikk han sin første landskamp for  mot .

Han ble tatt ut til Fotball-VM 2014 i Brasil .

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Australske fotballspillere
Spillere i Fotball-VM 2014
Spillere i Fotball-VM 2018
Spillere i Fotball-VM 2022
Spillere i FIFA Confederations Cup 2017
Fotballspillere for FC Ingolstadt 04
Fotballspillere for FSV Frankfurt
Fotballspillere for Borussia VfL 1900 Mönchengladbach
Fotballspillere for Adelaide United FC
Fotballspillere for FC Bulleen Lions
Fotballspillere for Hertha BSC Berlin
Fotballspillere for Melbourne City FC
Fødsler i 1991
Bailey Wright

Bailey Colin Wright (født 28. juli 1992) er en australsk fotballspiller som spiller for den engelske fotballklubben Sunderland AFC. Han og er også en del av .

Landslaget 
Han ble tatt ut til Fotball-VM 2014 i Brasil .

Han ble tatt ut i s tropp til FIFA Confederations Cup 2017 i Russland.

Han ble tatt ut i s bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Australske fotballspillere
Spillere i Fotball-VM 2014
Spillere i Fotball-VM 2022
Spillere i FIFA Confederations Cup 2017
Fotballspillere for Preston North End FC
Fotballspillere for Bristol City FC
Fotballspillere for Sunderland AFC
Fødsler i 1992
Personer fra Melbourne
Tsjernobylsonen

Tsjernobylsonen (ukrainsk: Зона відчуження Чорнобильської АЕС) er det offisielle sperreområdet omkring atomkraftreaktoren som eksploderte i 1986.<ref
name="Petryna"></ref>. Området blir lokalt ofte bare kalt Sonen. Sonen ble opprettet kort tid etter katastrofen i 1986 av det sovjetiske militæret, først i en radius på 30 km omkring atomkraftverket. Det ble først  satt under militær kontroll. I dag (2014) dekker sonen et mye større område og blir styrt av Beredskapsdepartmentet i Ukraina. Selve atomkraftverket og sarkofagen som dekker den ødelagte reaktoren blir styrt separat. 

Sperreområdet dekker et område på omkring 2 600 km² i Ukraina omkring Tsjernobyl atomkraftverk der den radioaktive forurensningen fra nedfallet er størst og offentlig tilkomst og bosetting er avgrenset. Sonen grenser til Hviterussland i nord. 

Formålet med sperreområdet er å avgrense tilkomsten til farlige områder, redusere spredningen av radioaktiv forurensning og utføre radiologiske og økologiske overvåkninger. I dag er området et av de mest radioaktivt forurensede områder i verden og tiltrekker til seg stor vitenskapelig interesse på grunn av de høye strålingsdosene som er påført miljøet, samt en økande grad av turisme.

Geografisk dekker sonen de nordligste rajonene (distriktene) i Kyiv og Zjytomyr oblast i Ukraina.

Referanser

Eksterne lenker
 Tilbake i Tsjernobyl etter mer enn 100 år. nrk.no
 Tsjernobyl har blitt en oase for dyr og planter. nrk.no

Ukrainas historie
Kyiv oblast
Zjytomyr oblast
Tsjernobyl-ulykken
Maja Dunfjeld

Maja Hilma Dunfjeld (født 20. mars 1947 i Namdalen) er en sørsamisk forsker og veileder innen duedtie – tradisjonell samisk brukskunst, bosatt i Harran. Hun er utdannet formingslærer fra Statens lærerhøgskole i forming, Oslo 1989 og har en doktorgrad i kunsthistorie fra Universitetet i Tromsø fra 2001.

Hun har blant annet jobbet som lærer ved Snåsa ungdomsskole, konsulent i duedtie for de sørsamiske områdene fra 1980, lektor ved Samisk høgskole og daglig leder ved Duodjeinstituhtta (utviklingssenter for samisk håndverk). Den siste tiden som yrkesaktiv var hun daglig leder ved Sijti Jarnge i Hattfjelldal.

I doktoravhandlingen studerte hun fire gjenstandsgrupper: hornskjeer (tjåerviebuste), vandringsstaver (klaahka), melkeboller (naehpie) og bringekleder (boengeskuvmie) til gåptoe, den sørsamiske drakten. Hennes utgangspunkt er at samisk utsmykningskunst er både praktisk, estetisk og kommunikativ. Ornamentikken gjenspeiler en holistisk samisk religion «hvor bissie, det hellige, er en del av hverdagen og gjennomstrømmer hele tilværelsen.»
Hun har også skrevet om sørsamisk visuell kultur i det trønderske kunsthistorieverket Se Trøndelag! I 2018 utkom boka Aerpiemaahtoe – Åarjelsaemien duedtien baakoeh («Arvet kunnskap – sørsamisk duedtie-ordbok»), som hun var redaktør og hovedforfatter for.

Hun er datter av duedtie-kunstneren Lars Dunfjeld og søster til juristen Leif Dunfjeld. Høsten 2022 ble hun tildelt Sørsamisk kulturpris.

Referanser 

Samiske kunstnere
Norske kunsthistorikere
Sørsamene
Ryan McGowan

Ryan James McGowan (født 15. august 1989) er en australsk fotballspiller som spiller for Sydney FC. Han er også en del av . 

Han har spilt for flere andre klubber i sin karriere, blant annet Partick Thistle og Ayr United fra Skottland. 

Dylan McGowan er broren hans.

Landslaget
15. august 2012 fikk han sin første landskamp for  mot Skottland.

Han ble tatt ut til Fotball-VM 2014 i Brasil .

Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Australske fotballspillere
Spillere i Fotball-VM 2014
Spillere i FIFA Confederations Cup 2017
Fotballspillere for Shandong Luneng Taishan FC
Fotballspillere for Partick Thistle FC
Fotballspillere for Ayr United FC
Fotballspillere for Heart of Midlothian FC
Fotballspillere for Para Hills Knights SC
Fødsler i 1989
Amalrik av Bena

Amalrik av Bena (født i Bena (Bène) i nærheten av Chartres, død ca. 1206) var en av panteismens mest framstående predikanter i europeisk middelalder.

Biografi
Som lærer ved universitetet i Paris på slutten av 1100-tallet fikk han en betydelig anseelse og hadde ett stort antall studenter. Hans teologiske system utgjør en gjennomført panteisme. Den henger sammen med Johannes Scotus Erigenas lære og ble videreutviklet av Amalriks student David av Dinant.

Amalrik mente at Gud stadig om igjen fremtrer og virker i menneskenatur. I Det gamle testamente åpenbarte Gud Fader seg i Abraham, i Det nye testamente Guds sønn i Kristus. I Gudsåpenbaringens tredje og siste periode blir Den hellige ånd menneske i hver av Amalriks troende tilhengere. Likesom den mosaiske lov mistet sin betydninge i og med Kristi komme, så er bibel og sakrament, kirke og gudstjeneste blitt fullstendig unødvendige ned Den hellige ånds inkarnasjon i de troende. Kirken er som Babels tårn, og paven er Antikrist. Helvetet er intet annet enn bevisstheten om synden. I de troende lever Gud og selv om deres kropp begår grove synder er de uten skyld.

Trass i en generell kunnskap om Amalriks lære, er det for historieforskningen bare tre formulerte læresentenser som med absolutt sikkerhet kan tilbakeføres til ham:

at Gud er alt (omnia sunt deus) og dermed alle ting er ett, fordi hva enn som er, er Gud (omnia unum, quia quidquid est, est Deus);
at hver kristen må tro at han er et lem på Kristi legeme, og at denne tro er frelsesnødvendig;
at den som forblir i Guds kjærlighet ikke kan begå noen synd. 

Universitetsmyndighetene i Paris og pave Innocens III tvang Amalrik til å tilbakekalle sine læresetninger kort før hans død. Hans tilhengere ble kalt «den hellige Ånds sekt». Sekten ble fordømt på synoden i Paris 1209 og på fjerde Laterankonsil i 1215, og gikk i oppløsning.

Amalriks levninger ble gravd opp og begraves i uvigslet jord. Han ble så nevnt i den pensumplan for katolske teologiske fakulteter som da ble utarbeidet, som en av de tre hvis lære ikke skulle undervises. De andre to var David av Dinant og spanjolen Mauricius (som man i ettertid ikke har klart å finne ut noe om).

Referanser

Litteratur 
 Karl Albert: Amalrich von Bena und der mittelalterliche Pantheismus. I: Albert Zimmermann (Hrsg.): Die Auseinandersetzungen an der Pariser Universität im XIII. Jahrhundert. De Gruyter, Berlin 1976, s. 193–212.
 Germaine Catherine Capelle: Autour du décret de 1210: III. Amaury de Bène. Étude sur son panthéisme formel. Vrin, Paris 1932 (delvis utdatert; s. 89–111 Sammenstilling av kildetekster)
 Ludwig Hödl: Amalrich von Bena / Amalrikaner. I: Theologische Realenzyklopädie. Bind 2, Berlin 1978, sp. 349–356 (Google books).
 Marie-Nicolas Bouillet og Alexis Chassang (red.): «Amaury de Chartres» i Dictionnaire universel d’histoire et de géographie,‎ 1878
Michel Onfray: Contre-histoire de la philosophie, vol. 2: Le christianisme hédoniste, Paris, Grasset,‎ 2006, d 91-98.

Franske katolske teologer
Personer fra departementet Eure-et-Loir
Jobergtunnelen

Jobergtunnelen er en veitunnel på riksvei 13 i Voss i Vestland. Tunnelen er ca. 2000 meter lang og går gjennom Joberget mellom Øvre Vassenden og Holven. Da den åpnet i september 2017 erstattet den en rasfarlig del av riksveien langs Granvinsvatnet.

Se også 
Tunsbergtunnelen
Veitunneler i Norge
Undersjøiske veitunneler i Norge

Referanser

Eksterne lenker
 Jobergtunnelen på OpenStreetMap

Riksvei 13
Veitunneler i Vestland
2017 i Norge
Tunneler åpnet i 2017
Veier i Voss
Narkotikaforskriften

Narkotikaforskriften (fullt navn: forskrift om narkotika) er en norsk forskrift som har til formål å fastsette hva som er narkotika, forebygge spredning og misbruk av narkotika, herunder sikre forsvarlige kontrolltiltak, og sikre tilgang til nødvendige legemidler til medisinsk og vitenskapelig bruk.

Forskriften ble fastsatt av Helse- og omsorgsdepartementet 14. februar 2013 med hjemmel i legemiddelloven. Den trådte i kraft umiddelbart.

Narkotikaforskriften opphevet forskrift om narkotika m.v. av 30. juni 1978 (Narkotikalisten).

Referanser

Eksterne lenker
 Forskrift om narkotika på Lovdata

Norske forskrifter
Narkotikapolitikk
Norsk strafferett
Johnny Acosta

Johnny Acosta Zamora (født 21. juli 1983) er en costaricansk fotballspiller som spiller for den kolombianske fotballklubben Águilas Doradas. Han spiller i forsvar, og er også en del av . Han har spilt for flere andre klubber i sin karriere, blant annet Santos de Guápiles og Deportivo Saprissa fra Costa Rica.

Landslaget
Han ble tatt ut til Fotball-VM 2014 i Brasil .

Han ble tatt ut i s tropp til VM i fotball 2018 i Russland.

Referanser

Eksterne lenker 
 

Costaricanske fotballspillere
Spillere i Fotball-VM 2014
Spillere i Fotball-VM 2018
Fotballspillere for Liga Deportiva Alajuelense
Fotballspillere for Santos de Guápiles
Fotballspillere for Deportivo Saprissa
Fotballspillere for Dorados de Sinaloa
Fotballspillere for CS Herediano
Fotballspillere for Águilas Doradas
Óscar Esteban Granados

Óscar Esteban Granados (født 25. oktober 1985) er en costaricansk profesjonell fotballspiller som spiller for den costaricanske fotballklubben Herediano. Han spiller som midtbanespiller, og er også en del av . Han har spilt for flere andre klubber i sin karriere, blant annet Cartaginés og Orión fra Costa Rica. 

Han ble tatt ut til Fotball-VM 2014 i Brasil .

Referanser

Eksterne lenker 
 

Costaricanske fotballspillere
Spillere i Fotball-VM 2014
Fotballspillere for Orión FC
Fotballspillere for CS Herediano
Fotballspillere for CS Cartaginés
Fødsler i 1985
Force de frappe

Frankrikes atomvåpen utgjør det tredje største kjernefysiske våpen-arsenalet i verden, etter Russland og USA. Det franske kjernefysiske arsenalet går ofte under fellesbetegnelsen Force de frappe. Frem til 1999 besto arsenalet av både land-, luft- og sjøbaserte våpen. I de senere årene har den landbaserte komponenten blitt avviklet.

Tradisjonelt har de franske atomvåpenene vært ment til å bare brukes ved et eventuelt angrep på Frankrike. Selv om Frankrike er medlem av NATO er Force de frappe et selvstendig atomvåpenbyrå som ikke blir styrt av NATO. Ideen om at Frankrike skal ha atomvåpen går ut på at det skal avskrekke militært sterkere fiender til å angripe Frankrike. Denne strategien har i Frankrike gått under navnet fraråding og avskrekking. Dette ble uttrykt av den franske generalen Pierre Marie Gallois som sa: "Det franske atomvåpenet har evnen til å ødelegge 10 russiske storbyer, men Frankrike er ikke verdt nok for russerne mot 10 storbyer".

Den første franske atomvåpen testen ble detonert i Algerie i 1960. I 1964 fikk Frankrike for første gang et få tall operasjonelle atomvåpen som var klar til bruk. I 1968 gjennomførte Frankrike sinn første test av det mye kraftigere atomvåpenet  Hydrogenbomben over det sørlige stillehavet.

Frankrikes atomprøvesprengninger av atomvåpen har fått stor oppmerksomhet i løpet av årene, spesielt etter senkingen av Greenpeace skipet Rainbow Warrior, som ble utført av franske agenter i 1985.

Bare den franske presidenten har myndighet til avgjøre om de skal ta i bruk atomvåpen. Presidenten blir derfor ofte fulgte av en offiser, bærende på en bag med nødvendig utstyr for å kunne gjennomføre en utskytning av atomvåpen.

Se også
 Kjernefysiske våpen
 Liste over prøvesprengninger
 Atommakt

Eksterne lenker

Frankrikes forsvar
Kjernefysiske våpen
Folketrygdloven

Folketrygdloven (fullt navn: lov om folketrygd) er en norsk lov som regulerer Folketrygden – et nasjonalt, sosialt forsikringssystem som ble innført 1. januar 1967.

Loven fastsetter at formålet med Folketrygden er å gi økonomisk trygghet ved å sikre inntekt og kompensere for særlige utgifter ved arbeidsløshet, svangerskap og fødsel, aleneomsorg for barn, sykdom og skade, uførhet, alderdom og dødsfall. Videre bestemmer loven at Folketrygden skal bidra til utjevning av inntekt og levekår over den enkeltes livsløp og mellom grupper av personer, og bidra til hjelp til selvhjelp med sikte på at den enkelte skal kunne forsørge seg selv og klare seg selv best mulig til daglig.

Loven ble vedtatt 28. februar 1997 og trådte i kraft 1. mai samme år, jf. tidligere folketrygdlov 17 juni 1966 nr. 12..

Det meste av Folketrygden administreres av Arbeids- og velferdsforvaltningen (NAV), som reguleres av NAV-loven.

Referanser

Eksterne lenker
 Lovdata

Norske lover
Trygd i Norge
Lover av 1997
Edit Machlik

Edit Lund Machlik (født 9. oktober 1997 i Tromsø) er en norsk fotball- og sjakkspiller. Hun er tvillingsøster til sjakkspilleren og sportskommentatoren Monika Machlik.

Hun spiller fotball for TIL 2020 i 1. divisjon.

Fotball 
Machlik spilte i flere år for Tromsø IL i 2. divisjon, før hun ble en del av den nye toppsatsingsklubben TIL 2020 før 2021-sesongen. Overgangen fra 2. divisjon til 1. divisjon krevde at hun satset mer seriøst på fotballen.

Sjakk 
Edit Machlik har vært i toppen av sin aldersklasse for jentesjakkspillere i Norge fra tiårsalderen, men har på grunn av mer ujevne resultater vanligvis vært rangert lavere enn sin tvillingsøster Monika. I ungdomsmesterskap for jenter har Edits resultater de siste årene likevel vært bedre enn Monikas, med gullmedalje i ungdomsklassen under NM for jenter 2014 og sølvmedalje fra nordisk mesterskap for jenter i 2012, 2013 og 2014. Edit har også hevdet seg opp mot norgeseliten i noen åpne turneringer med både jenter og gutter, blant annet med fjerdeplass i klasse U11 under NM 2008. 16 år gammel ble hun tatt ut til å spille sjakk-OL i hjembyen Tromsø i august 2014. Hun tok der 5,5 poeng på ni spilte partier for det norske andrelaget i kvinneklassen. I oktober 2014 oppnådde Edit Machlik beste norske og nordiske plassering under EM for Ungdom, da hun med 5,5 poeng på ni spilte partier kom på 13.-plass i klassen for jenter under 18 år. Etter disse resultatene overtok hun posisjonen som Norges høyest rangerte kvinnelige juniorspiller fra sin tvillingsøster.  

Hun har vært elev ved sjakklinjen ved Norges Toppidrettsgymnas i Tromsø.

Referanser

Eksterne lenker 
 

Norske sjakkspillere
Sjakkolympiadedeltagere
Norske tvillinger
Fotballspillere for TIL 2020
Carsten Boe

Carsten Lauritz Boe (født 15. august 1970) er en norsk jazzmusiker, gitarspiller og låtskriver. Han er hovedartist i bandet Carsten Boe Trio sammen med Axel Viale fra Oslo String Swing Artillerie og bassisten Svein Aarbostad.

Carsten Boe har tidligere spilt i en rekke band, blant annet Oslo String Swing Artillerie, Ola Kvernberg og Hot Club de Norvege. Han har også spilt for artister som Thomas Dybdahl, Madrugada og Sivert Høyem. Han har siden høsten 2013 arbeidet som norsklærer ved Kuben videregående skoles tilbud for minoritetsspråklige elever.

Carsten Boe Trio 
I 2009 gav trioen ut albumet «Below Zero», et album som i avisen Dag og Tid ble kåret til en av Norges fem beste plater det året. I juli 2010 spilte Carsten Boe Trio som det første helnorske string swing band i USA. Det er et opprinnelig europeiske jazzuttrykk som også kalles jazz manouche.

Diskografi
Album
Below Zero (2009)
Roundup (2010)

5:56
5:56 (2001)
The Athletic Sessions (2002)

Oslo String Swing Artillerie
 Swing 05 (2005)

Deltar på
 Zerener: Make it to the Border (1995)
 Johnny Cash-hyllest: We Walk the Line – Inside a Norwegian Prison – A Tribute to Johnny Cash (2004)
 Paal Flaata: Rain (2005)
 Djangofestivalen: Django Festival 4 (2006)
 NorskAmerikaner: Cowboy & indianer Sessions Vol. 1 (2007)
 Per Frydenlund med Frender: Tristeza og Happy Hour – Stringswing på norsk (2011)

Se også 
 Liste over kjente ansatte ved Kuben yrkesarena

Referanser 

Norske jazzgitarister
Norske pedagoger
Pedagoger ved Kuben videregående skole
Personer fra Oslo
Fødsler i 1970
Enner Valencia

Enner Remberto Valencia Lastra (født 4. november 1989) er en ecuadoriansk fotballspiller som spiller for den tyrkiske klubben Fenerbahçe SK.

Han har tidligere spilt for den ecuadorianske klubben Emelec og den meksikanske klubben Pachuca. Han debuterte for det ecuadorianske landslaget den 12. februar 2012 i en treningskamp mot Honduras. Etter Christian Benítez sitt bråe dødsfall ble Valencia i større grad brukt som spiss på landslaget. Han scoret sitt første landslagsmål mot Honduras i en treningskamp den 19. november 2013, en kamp som endte 2-2.

Landslaget 
Han ble tatt ut i den ecuadorianske VM-troppen til fotball-VM i Brasil 2014. Han debuterte i VM i Ecuadors åpningskamp mot Sveits den 15. juni. De tapte kampen 1-2 og Valencia scoret Ecuadors eneste mål. I Ecuadors andre kamp scoret han begge målene når Honduras ble slått 2-1.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 Ecuafutbol.org – Spillerprofil

Ecuadorianske fotballspillere
Spillere i Fotball-VM 2014
Spillere i Fotball-VM 2022
Fotballspillere for Club Sport Emelec
Fotballspillere for CF Pachuca
Fotballspillere for West Ham United FC
Fotballspillere for Everton FC
Fotballspillere for Tigres de la UANL
Fotballspillere for Fenerbahçe SK
Fødsler i 1989